text: Efter eksplosion i hus: Beboer sigtet
  19 maj 2015 kl. 09.29
  Syd- og Sønderjyllands Politi har mandag undersøgt den ejendom på Slotsvej i Arrild, som blev hærget af en eksplosionsbrand. Nu bliver beboeren sigtet, oplyser Syd- og Sønderjyllands Politi på Twitter.
  Et hus i Arrild ved Toftlund blev mandag morgen ramt af en eksplosionsagtig brand.
  Politiet gik hurtigt i gang med undersøgelser og brandefterforskere blev tilkaldt.
  Og selvom undersøgelserne ifølge Syd- og Sønderjyllands Politi ikke er færdige, så kan det allerede konkluderes, at alt tyder på, at brændbare væsker har gjort, at branden udviklede sig eksplosivt.
  Den mandlige beboer, som fik mindre skader, er derfor blevet sigtet i forbindelse med branden. Han er indlagt til psykiatrisk behandling og vil ikke blive fremstillet i grundlovsforhør.
  Beboer sigtet efter eksplosionsbrand #politidk http://t.co/wfOTSMcL7b
  
  